GiliGold/VAD_KnessetCorpus huggingface dataset:
ראש עיריית אשדוד צ' צילקר: אתמול אי אפשר היה להגיע לבית-החולים, אלא לאחר שלוש שעות בגלל המחסומים.
ד' גרשונוביץ: במחצית אפריל השנה החשב הכללי הקים ועדת מכרזים, שכוללת נציגים ממשרד האוצר, ממשרד הבריאות וממינהל מקרקעי ישראל.
ד' גרשונוביץ: יש לי פה את כתב המינוי, והמנדט של הוועדה היה לערוך ולהכין מכרז, שבסופו של דבר יקום בית-חולים באמצעות הסקטור הפרטי.
יעקב ליצמן: האם זה היה בבקשה הראשונה?
יעקב ליצמן: מאיזה תאריך זה?
ד' גרשונוביץ: זה מאפריל השנה.
ד' גרשונוביץ: י' ליצמן: כבר היתה הבקשה הראשונה לבית-חולים.
ד' גרשונוביץ: לא.
יעקב ליצמן: אני רוצה לדעת מתי בפעם ראשונה פנו למשרד האוצר.
מאיר פרוש: שאלת הבהרה - אם זה לא בית-חולים ממשלתי, מדוע יש פה מעורבות כזאת של האוצר?
סופה לנדבר: תאר את ההסטוריה של שנים, שהרי זה לא התחיל מאפריל.
י' גרשונוביץ: ראש העיר תיאר את כל התהליך.
י' גרשונוביץ: אינני זוכר כרגע, והתאריכים נמצאים אצלך, אך יצא מכרז, להקמת בית-החולים באשדוד, ואת המכרז הזה הוציא מינהל מקרקעי ישראל.
ד' הרטום: מדובר על ה- 14 בפברואר.
יעקב ליצמן: אינך עונה לי על השאלה.
ד' גרשונוביץ: אני מנסה לענות.
ד' גרשונוביץ: יצא המכרז הזה.
ד' גרשונוביץ: היועץ המשפטי לממשלה ביקש להקפיא את המכרז הזה.
יעקב ליצמן: וזאת, אחרי הבג"ץ, כדרכו בקודש.
ד' גרשונוביץ: אז, היה הבג"ץ של עיריית אשדוד.
א' שניידר: ראיתי פה מסמך.
א' שניידר: משרד האוצר ביקש להקפיא בשנת 1998.
א' שניידר: אגף התקציבים העלה השגות לגבי המכרז.
א' ארבל: בזמנו, היו השגות של המשרד על המכרז, ובעקבות ההשגות האלה- - -
אלי גולדשמידט: מה היו ההשגות?
אלי גולדשמידט: תתמצת אותן.
יעקב ליצמן: האם הוא לא העביר את ההשגות לבג"ץ?
יורי שטרן: האם אלה השגות על המכרז או השגות על הקמת בית-חולים?
אלי גולדשמידט: אתמול היתה ישיבה, בה אנשי האוצר לא הצליחו להגיד אפילו משפט אחד.
אלי גולדשמידט: תנו לאנשי האוצר לגמור לפחות כמה משפטים רצופים.
א' ארבל: ההערות האלה הגיעו ליועץ המשפטי לממשלה, ובמכתבו היועץ המשפטי לממשלה כותב: "מתיאור הדברים ע"י אגף התקציבים עולה, כי במכרז חסרים חלקים מהותיים הנוגעים לדרישות מקצועיות מפורטות להפעלת בית-החולים, וכן להיבטים הכלכליים הנובעים מהפעלת בית-חולים ציבורי שם מאושפזים בו יבואו ככל הנראה מאוכלוסיית המבוטחים
א' ארבל: בקופות-החולים השונות.
א' ארבל: נראה לנו, בכל הכבוד, שפירסום מכרז להפעלת בית-חולים בלא שייכללו בו הדברים האמורים שהם חיוניים להגשת הצעות ראויות ובחינתן כנדרש מעורר בעייתיות של ממש".
יעקב ליצמן: האם הוא העביר את ההערות האלה לבג"ץ?
יעקב ליצמן: למה לא? יש בג"ץ.
יעקב ליצמן: למה הוא לא העביר זאת לבג"ץ?
אלי גולדשמידט: חבר-הכנסת ישראל כץ, מלא את מקומי עד שאחזור.
אלי גולדשמידט: (יו"ר הוועדה, חה"כ א' גולדשמידט, יוצא מחדר הישיבות.
אלי גולדשמידט: )
א' שניידר: העתירה נדחתה, כי הבג"ץ היה על הצורך להקים בית-חולים.
יעקב ליצמן: זה היה נגד משרד האוצר.
יעקב ליצמן: זה היה נגד היועץ המשפטי לממשלה, והיועץ המשפטי לממשלה לא מצא לנכון להביא את ההערות האלה, מה שהוא חשב, לבג"ץ, אלא רק אחרי שהבג"ץ- - -
א' שניידר: עיינתי קצת בתיק.
א' שניידר: היה שלב קודם.
א' שניידר: הבג"ץ היה לגבי הקמת בית-חולים.
א' שניידר: דובר: זה היה נגד משרד הבריאות.
יעקב ליצמן: מה זה משנה?
יעקב ליצמן: זה לא משנה.
יעקב ליצמן: היועץ המשפטי מייצג את כולם.
א' שניידר: מדובר על תביעה של עיריית אשדוד להקים בית-חולים, והבג"ץ היה נגד משרד הבריאות.
א' שניידר: ברגע שהתברר שמשרד הבריאות, באופן עקרוני, מוכן להקמת בית-החולים, הודיעו לבית-המשפט שמוחקים את העתירה, והעתירה נמחקה.
א' שניידר: יצא כבר מכרז, ולאגף התקציבים היו טענות נגד המכרז.
א' שניידר: הוא אמר זאת למשרד המשפטים, ואז היועץ המשפטי לממשלה אמר: "אני מסכים שיש לבדוק את הטענות שהושמעו.
א' שניידר: צריך שכל הגורמים יישבו ביחד וימצאו דרך לשפר את התנאים של המכרז".
א' שניידר: זה היה בערך בינואר-פברואר 1999.
דובר: זה מה שעושים היום.
יעקב ליצמן: זה עוקף בג"ץ.
א' שניידר: זה לא עוקף בג"ץ.
א' שניידר: בג"ץ כבר יצא מהתמונה.
א' ארבל: העיריה הגישה אחרי זה עוד בג"ץ.
אילן גילאון: תסביר לנו מה אתם רוצים, כדי שב- 1 בינואר יהיה מכרז.
א' שניידר: בינואר 1999 בערך, לפי המסמכים, נאמר ע"י משרד המשפטים, שבפרק זמן סביר - והפעם תחמו את התקופה ואמרו: "חודשיים-שלושה" - הגורמים צריכים להגיע לאיזו שהיא הסכמה לגבי המכרז.
א' שניידר: למיטב הבנתי, חודשיים-שלושה כבר עברו.
א' שניידר: למעשה, עכשיו, נמצאים באותו מצב שהגורמים השונים עדיין לא הגיעו לעמק השווה.
ישראל כץ: אנשי האוצר, בהמשך להערת היועצת המשפטית ובהמשך לדיווח , נא להמשיך בדבריכם.
ד' גרשונוביץ: כמו שהתחלתי להגיד, במחצית אפריל הקים החשב הכללי, מתוקף סמכותו לפי תקנות חובת המכרזים, ועדת מכרזים בין-משרדית שכוללת נציגים ממשרד האוצר, ממשרד הבריאות וממינהל מקרקעי ישראל.
ד' גרשונוביץ: כמו שאמרתי, תפקיד הוועדה להכין מסמכי מכרז, כאשר בסופו של דבר אנו רוצים להוציא מכרז שמי שיזכה בו יקים ויתפעל בית-חולים כאשר אנו עובדים תחת הנחיה של היועץ המשפטי לממשלה באותו מכתב שאפי ארבל מאגף התקציבים הזכיר קודם, וההנחיה אומרת שבית-החולים הזה יקום ויהיה מתופעל ללא סובסידיה וללא תמיכה ממשלתית כלשהי.
ד' גרשונוביץ: כלומר, יש לנו מנדט מאד ברור.
ד' גרשונוביץ: אנו התחלנו לעבוד על המכרז הזה, ומתברר שתחת ההנחות האלה- - -
מאיר פרוש: לשם השכלה כללית, אם אין שום סובסידיה ממשלתית, מדוע יש מעורבות כל כך חזקה של משרד האוצר?
מאיר פרוש: תסביר לנו את המדיניות.
מאיר פרוש: מדוע האוצר נכנס לכל נושא, למרות שאין לו שום התחייבות?
ד' גרשונוביץ: ברצוני לציין, שלוועדת המכרזים אנו מזמינים לקטעים הרלוונטיים שנוגעים לכל ההתקשרות לגבי הקצאות קרקע ולגבי הקשר עם עיריית אשדוד, ויש לנו בוועדה הזאת משקיף קבוע של עיריית אשדוד.
ד' גרשונוביץ: אנו מזמינים אותו לדיוני הוועדות, כולל ראש העיר עצמו שהופיע בוועדת המכרזים.
ד' גרשונוביץ: אנו יושבים על המדוכה.
ישראל כץ: מה שאתה אומר כרגע זו גם תשובה לחבר-הכנסת פרוש, שאומרת שיש הטבות כספיות בזה שפוטרים ממכרז על כך.
ישראל כץ: האם יש אופציה כזאת בכלל?
ישראל כץ: תסביר מדוע האוצר חייב להיות חלק מהותי מבניית המכרז.
ראש עיריית אשדוד צ' צילקר: לא פוטרים ממכרז.
ישראל כץ: בסדר.
ישראל כץ: אני בכוונה מוסיף את השאלה.
ישראל כץ: האם יש היבט כספי למעורבות האוצר או שזה הנוהל?
ד' גרשונוביץ: כמו שאמרתי, אנו עובדים תחת ההנחיה של היועץ המשפטי לממשלה שבית-החולים הזה לא יהיה מסובסד ולא יקבל תמיכה.
ד' גרשונוביץ: אנו יושבים בוועדה הזאת.
ד' גרשונוביץ: האוצר יושב בוועדה הזאת מתוקף זה שוועדות מכרזים בין-משרדיות ממונות ע"י החשב הכללי.
ד' גרשונוביץ: יש שם נציגים מכמה משרדי ממשלה.
ד' גרשונוביץ: זה לא מכרז פשוט של הקצאת קרקע שעושה מינהל מקרקעי ישראל.
ד' גרשונוביץ: אשתף אתכם באחת הבעיות שאנו דנים בה.
מאיר פרוש: אבל, עם זכות וטו.
ד' גרשונוביץ: למה זכות וטו?
יעקב ליצמן: הוא עדיין לא עונה על השאלה למה הוא צריך להתערב.
ישראל כץ: חברים, התשובה היא, שהם מנהלים זאת מתוקף החוק, מתוקף הנוהל, את כל הנושא.
ישראל כץ: אני מציע שתרשמו שאלות למשרדי הבריאות והאוצר, ובעוד שתי דקות הוא יסיים את ההסבר וכל אחד מחברי-הכנסת ישאל את שאלותיו.
ד' גרשונוביץ: כרגע, אנו מכינים את מסמכי המכרז, שכוללים כמה וכמה מרכיבים.
ד' גרשונוביץ: זה לא מכרז פשוט.
ד' גרשונוביץ: זה מכרז מורכב מאד, כי מצד אחד יש דרישות של משרד הבריאות, יש פה גם את אנשי משרד הבריאות, ומצד שני צריכים ליצור פה תחרות כדי לקבוע מי יזכה במכרז הזה ובאלו תנאים.
ד' גרשונוביץ: יש לנו פה משתנים נוספים.
ד' גרשונוביץ: אנו קיבלנו עבודה כלכלית שעשתה עיריית אשדוד.
ד' גרשונוביץ: אנו בוחנים את העבודה הכלכלית הזאת, שבעצם זהו איזה שהוא סקר היתכנות שהכינו על בית-החולים.
ד' גרשונוביץ: יש לנו כמה שאלות ואיזה שהן הסתייגויות מכמה דברים שכתובים בו.
ד' גרשונוביץ: בקרוב גם נפנה לעירייה כדי לבדוק את הנתונים האלה.
ד' גרשונוביץ: בסך הכל, הכוונה היא שבסופו של דבר יקום בית-חולים עם היתכנות.
ד' גרשונוביץ: אנו לא יכולים להוציא מכרז או לא רוצים, כמו שאמר ראש העיר, לעבוד ואחר כך להוציא מכרז בלי שאנו בטוחים.
א' שניידר: האם זה יהיה בית-חולים פרטי?
ד' גרשונוביץ: זה יהיה בית-חולים פרטי.
א' שניידר: אם כך, מה אכפת לאוצר ההיתכנות?
א' שניידר: זה העסק הכלכלי של אותו אדם.
א' שניידר: זה השיקול הכלכלי של אותו אדם שרוצה להקים את העסק הזה, כמו כל עסק אחר.
א' שניידר: אני מנסה להבין באמת למה לאוצר כאן יש מעורבות.
יורי שטרן: זה כמו שאינך מבקש היתכנות של איזה שהוא מפעל שמוקם.
א' שניידר: אם מפעל באשדוד, האם האוצר קובע את המכרז בכלל לצורך העניין?
ד' גרשונוביץ: אם את שואלת למה האוצר נמצא בפנים או מה הערך המוסף שלו שם- - -
מאיר פרוש: לא, חלילה.
מאיר פרוש: זו לא היתה השאלה.
מאיר פרוש: האוצר צריך להיות בפנים כאחד המשרדים.
א' קרשנר: אבל, למה הממשלה בפנים?
מאיר פרוש: למה יש חסות?
ישראל כץ: עתה, כל אחד מחברי-הכנסת יוכל לשאול שאלות, ועל כל שאלה תינתן תשובה ממשרד הבריאות או ממשרד האוצר, ולאחר מכן נשמע שוב את נציגי העיריה שיוכלו לשאול ולהביע את דעתם ואז נסכם.
ישראל כץ: בבקשה, נתחיל.
ס' אלחנני: יש לי שאלה עקרונית מאד.
ס' אלחנני: יש, למשל, בית-חולים פרטי במדינת ישראל - "מדיכלל" בהרצליה – שאין לו שום קשר למינהל.
ס' אלחנני: לפי מה ששמעתי עד עכשיו, אתם פה קובעים שזה בית-חולים פרטי שלא יקבל סובסידיה ממשלתית.
ס' אלחנני: מה פשעו תושבי אשדוד, שיצטרכו ללכת לבית-חולים שאין בו סובסידיה ממשלתי, לעומת כולנו שבצורה זו או אחרת נהנים מבתי-חולים שיש בהם סובסידיה ממשלתי.
ס' אלחנני: אם קיים צורך בבית-חולים, ושמעתי עכשיו מדוקטור ברלוביץ דבר שלא ידעתי אותו קודם שכן יש צורך במיטות אישפוז נוספות, הרי המיטות הן המיטות הפשוטות: הכירורגית הפשוטה, הגריאטרית הפשוטה וכו'.
ישראל כץ: השאלה ברורה.
ס' אלחנני: אני שומעת פה, שהתנאי הוא מלונית.
ס' אלחנני: אם זה בית-חולים לתושבי אשדוד, מי ילך למלונית הזאת?
ישראל כץ: כנראה, קרובי משפחה.
סופה לנדבר: כאלה שאין להם בית באשדוד.
סופה לנדבר: לשם מה בית-מלון, אם אלה תושבי אשדוד?
סופה לנדבר: חבר-הכנסת כץ, האם אתה מנהל את הישיבה?
ישראל כץ: את תהיי השואלת החמישית.
יורי שטרן: אני חושב, שכל התהליך הזה מוזר.
יורי שטרן: יש פה איזו שהיא ירושה הסטורית.
יורי שטרן: בזמנו, דיברו על בית-חולים ציבורי, ולכן האוצר היה לא רק מעורב אלא באמת היתה לו זכות וטו וכל מה שיש לו בדרך כלל.
יורי שטרן: מאז הוחלט שזה בית-חולים פרטי, עולה השאלה שסמדר אלחנני שאלה שאם יש צורך לפי חישובי משרד הבריאות לא ברור למה דוקא עלה בגורל תושבי אשדוד בית-חולים שהוא לגמרי פרטי ולא מסובסד.
יורי שטרן: הוחלט שהוא יהיה פרטי.
יורי שטרן: לדעתי, בזה אתם לא קובעים, לא דורשים ולא בודקים שום היתכנות, כמו שאינכם עושים זאת לשום מפעל פרטי אלא אם כן הוא מפעל מאושר ואז יש סיבסוד ממשלתי.
יורי שטרן: אם יזם פרטי בונה משהו, אינך בודק אותו.
יורי שטרן: משרד הבריאות - כן, כי הוא חייב לעמוד בתכנים ובדרישות מערכת הבריאות.
יורי שטרן: אבל, לא ברור מה תפקיד משרד האוצר פה.
יורי שטרן: העיר רוצה והסכימה שזה יהיה פרטי.
יורי שטרן: (יו"ר הוועדה, חה"כ א' גולדשמידט, חוזר לחדר הישיבות.
יורי שטרן: )
ישראל כץ: היושב-ראש, עתה, רשות הדיבור ניתנה לחברי-הכנסת.
יורי שטרן: אני מזמין את כל חברי-הכנסת, אחרי שנסיים פה, לצאת ולבוא להפגנת תושבי אשדוד שעומדת מולנו.
יורי שטרן: יש פה מכתב לראש הממשלה, חתום ע"י שלושת אלפים תושבי העיר, ואנו נעבירו הערב לראש הממשלה.
יורי שטרן: יש פה נציגים את העירייה החל מראש העיר וממלא-מקומו.
יורי שטרן: משרד הבריאות אומר: כן.
יורי שטרן: אני חושב, שאין למשרדי ממשלה אחרים שום חלק בקבלת ההחלטות.
יורי שטרן: מה שנשאר זה מינהל מקרקעי ישראל שמנהל מכרז שצריך להיות בהתאם למקובל והגורמים המקצועיים: משרד הבריאות שיבדוק, ואולי משרד השיכון יבדוק אם יש לו מעורבות פה.
יורי שטרן: לדעתי, זה שהעסק 'תקוע' במשרד האוצר זו רק תוספת עבודה לכם, ויש לכם גם כך מספיק עבודה.
יורי שטרן: זה מקפיא את הדבר שהוא לדעת כולם דבר חיובי וחיוני.
אלי גולדשמידט: סדר חברי-הכנסת הדוברים הוא: יעקב ליצמן, מאיר פרוש, סופה לנדבר, אילן גילאון, מרינה סולודקין, ישראל כץ ואמנון כהן.
יעקב ליצמן: ראשית, לא מובנת לי כל ההתערבות גם של היועץ המשפטי.
יעקב ליצמן: מה שהיה לו להגיד הוא יכול היה להגיד.
יעקב ליצמן: בדרך כלל, היועץ המשפטי גם מכין את הדברים לבג"ץ, ולכן הוא היה צריך להעביר גם את ההסתייגות שלו.
יעקב ליצמן: זה נראה כאילו אחרי שעושים בג"ץ מנסים לחפש עוד דברים אחרים.
יעקב ליצמן: שנית, לא מובן לי למה מאפריל עד היום לא עשיתם כלום.
יעקב ליצמן: התחלת באפריל, והיום אנו בסוף אוקטובר, ולא שומעים כלום.
יעקב ליצמן: אלמלא היינו מבקרים באשדוד והנושא היה עולה לדיון הציבורי וגם בישיבה היום, אני לא בטוח שמישהו היה עושה משהו.
אלי גולדשמידט: אתה יודע, שהדברים הכי טובים בחיים קורים במקרה.
יורי שטרן: אבל, פה במקרה לא קורה.
יעקב ליצמן: שלישית, הייתי רוצה הצהרה של האוצר לוועדת הכספים מתי התאריך בו ייצא המכרז הזה.
מאיר פרוש: בקריאות ביניים שאלתי מספר פעמים וביקשתי להבין מדוע, כאשר ישנה התחייבות שלא תהיה שום סובסידיה ושהממשלה לא תהיה אחראית לכך ולא תצטרך להשקיע, ישנה מעורבות של האוצר, ולא חלילה שהאוצר לא יהיה חלק מהוועדה הזאת.
מאיר פרוש: משרד האוצר הוא המשרד החשוב ביותר בין משרדי הממשלה.
מאיר פרוש: מדוע הוא לוקח את החסות?
מאיר פרוש: מדוע הוא נוהג במקרה הזה כמו במקרים אחרים?
מאיר פרוש: כשהוא נותן את התקציב, הוא מווסת ולא נותן בכלל אפשרות למשרדים אחרים להתערב.
מאיר פרוש: מה שעכשיו ברצוני לשאול הוא: כאשר אנו שומעים עמדת העירייה בצורה ברורה, כאשר שמענו קודם גם את עמדת משרד הבריאות בצורה ברורה, אני מבין שהאוצר - והוא לא אומר זאת פה, וזאת שאלה למה הוא לא אומר זאת פה - לא רוצה שבאותו שטח של מבנה בית-החולים יהיה שטח מסחרי.
מאיר פרוש: ברור לנו שאם לא יהיה שטח מסחרי, אף אחד לא יגש למכרז הזה.
מאיר פרוש: למה האוצר לא אומר שזו הסיבה או אחת הסיבות או הסיבה המרכזית לכך שהוא מתנגד?
יורי שטרן: מה אכפת לו שיהיה שם שטח מסחרי?
מאיר פרוש: אני לא יודע.
מאיר פרוש: לא כל יום ועדת הכספים מתכנסת לדון בהקמת בית-חולים, ולא כל יום יקימו בית-חולים מהמרכז דרומה.
מאיר פרוש: אנו רוצים לצאת היום עם דברים ברורים.
מאיר פרוש: אנו רוצים לסכם את הדבר הזה, ולא שיהתלו בנו.
מאיר פרוש: אם ישנה בעיה - שהאוצר יגיד על השולחן במה מדובר.
מאיר פרוש: לעת עתה, אף אחד לא מבין מדוע האוצר מתנגד.
מאיר פרוש: אם הוא לא הולך להשקיע כסף, מה אכפת לו?
מאיר פרוש: חשוב שישתתף בדיונים, אבל לא יותר מזה.
מאיר פרוש: האם יש לו דברים שהוא לא מספר לנו?
מאיר פרוש: מהרבה דברים אפשר לשמוע שהוא לא רוצה שיהיה שם שטח מסחרי, ואם אין שטח מסחרי אף אחד לא יגש למכרז.
מאיר פרוש: רבותי, בואו ונדע את האמת, ונצא מפה עם החלטה.
מאיר פרוש: ס' לנדבר: ברצוני לומר לך, כתושבת אשדוד וכחברה בוועדה, תודה על כך שקיימת ישיבה לפני שבועיים.
מאיר פרוש: אני חושב, שצריכים לשמוע גם את עמדת המינהל.
אלי גולדשמידט: נציג המינהל נמצא פה.
סופה לנדבר: תודה על כך שקיימת את זה לפני שבועיים.
סופה לנדבר: תודה שבזמן כל כך לחוץ לקראת התקציבים מצאת זמן דוקא לעניין בית-חולים באשדוד.
סופה לנדבר: אני מבינה, שהדבר נגע ללבך.
סופה לנדבר: אני, אישית, עברתי לפני שנה וחצי אירוע עם בעלי, כאשר נסעתי אחרי אמבולנס מגן דוד אדום ולא ידעתי אם אגיע וזה יהיה בן-אדם שהוא עוד חי או שבשורה רעה יכולה להגיע לביתי.
סופה לנדבר: אני מתארת לעצמי, לאחר דוגמא אישית מה עובר כל אדם שנוסע אחרי רכב מגן דוד אדום לבית-החולים.
סופה לנדבר: זה אסון ולא יתכן בכלל.
סופה לנדבר: אני חיה באשדוד עשרים שנה.
סופה לנדבר: לגבי יסודות בית-החולים שם, אינני יודעת אם זה בית-חולים פרטי או לא וזה גם לא מעניין היום.
סופה לנדבר: לי כתושבת אשדוד, ולכל תושב אשדוד, זה עניין של חיים או מוות ופיקוח נפש.
סופה לנדבר: אני חושבת, שהביורוקרטיה פה של האוצר או של משרד זה או אחר זה כלל לא רלוונטי נכון להיום.
סופה לנדבר: אני חושבת, שטוב שאתה מקיים את הישיבה, וצריכים לשים לזה סוף.
סופה לנדבר: כאשר הגעתי לכנסת לפני כמה שנים, השאילתה הראשונה שלי היתה על בית-חולים.
מאיר פרוש: מה ענו לך?
סופה לנדבר: ענו לי, שבינתיים אין עניין להקים בית-חולים באשדוד.
סופה לנדבר: אני לא רוצה להכנס לעניין הפוליטי.
סופה לנדבר: אני חושבת, שאין פוליטיקה בהקמת בית-חולים.
סופה לנדבר: אני רואה בחומרה רבה את הפגנת העולים שיש היום מול הכנסת.
סופה לנדבר: אתה התייחסת לזה בלי מסגרת פוליטית.
סופה לנדבר: בהקמת בית-חולים אין שום פוליטיקה.
סופה לנדבר: אם אנו נדבר על פוליטיקה, גם אנו חברים במפלגת העבודה ויכולים ויודעים לעשות פוליטיקה.
סופה לנדבר: גם אנו יכולים להגיד שבעצם בתקופה של שלוש שנים אף אחד לא קם ולא הלך לעשות הפגנה מול מוסדות אלו או אחרים.
סופה לנדבר: בזאת אני מסיימת לומר דברים על פוליטיקה.
סופה לנדבר: אני חושבת, שטוב שאתה עושה זאת.
סופה לנדבר: אני מאמינה שאחרי ישיבת הוועדה של היום, בעצם נביא בשורה לאשדוד, שבסופו של דבר, יקום בית-חולים.
סופה לנדבר: אינני רוצה להכנס לעניין של שטח מסחרי, מפני שזה עניין שכנראה יכול לתרום.
סופה לנדבר: כולנו מבינים מה זה שטח מסחרי בבית-חולים.
סופה לנדבר: לעיר אשדוד העניין הזה כל כך חשוב, שטוב שאתה מצאת זמן ואתה תומך ברעיון.
סופה לנדבר: שמעתי מפיך עד כמה נדהמת מחוסר בית-חולים בעיר של 173 אלף תושבים.
סופה לנדבר: מגיע לנו סוף-סוף בית-חולים.
אילן גילאון: אני נמצא בסיפור הזה מהצד השני.
אילן גילאון: אני כבר איבדתי את הסבלנות, משום שפעם חשבתי שיש בעיה של משרד הבריאות להקים כזה דבר.
אילן גילאון: היום,
אילן גילאון: לא רק שאף אחד לא מבין למה האוצר מתנגד, אלא אני חושב שהאוצר בעצמו לא מבין למה הוא מתנגד.
ד' גרשונוביץ: אבל, מי אמר שהאוצר מתנגד?
ד' גרשונוביץ: א' גילאון: מה קורה במהלך שבעת החודשים האלה?
ד' גרשונוביץ: - שום דבר.
ד' גרשונוביץ: עוד מעט יקום בית-החולים, והחולה ימות, ויש פה בעיה.
ד' גרשונוביץ: גם אני תושב אשדוד וליויתי יסודות אולי לעשרה בתי-חולים בארץ.
ד' גרשונוביץ: אבל, יש רק את היסודות.
ד' גרשונוביץ: לא רק החולים שלנו נוסעים לבתי-חולים, אלא גם הרופאים שלנו נוסעים לבית-החולים, ובמקרה או במצב של אשדוד זה אפילו לא פחות חשוב.
ד' גרשונוביץ: אני רוצה לעשות את הסיפור הארוך קצר.
ד' גרשונוביץ: היושב-ראש גולדשמידט, אותי מעניין תאריך, כי אין סיבה בעולם - לא מלונית, לא בונבניירה, לא מועדונית ולא שום דבר - להתנגד לרעיון.
ד' גרשונוביץ: כשמשרד הבריאות אומר את מה שהוא אומר, בא לציון גואל.
ד' גרשונוביץ: שום גורם אחר לא יכול להפריע לדבר הזה.
ד' גרשונוביץ: אני שמח, כי אני חושב שאף פעם זה לא עלה בוועדת הכספים.
אלי גולדשמידט: אני לא יודע.
סופה לנדבר: זו פעם ראשונה.
אילן גילאון: מה שצריך לצאת מפה זה לא האם בכלל צריך זאת, אלא צריך להיות לוח-זמנים.
אילן גילאון: זו העיר היחידה בסדר גודל כזה שנמצאת בעקומת האבטלה מעל 10%.
אילן גילאון: מדינת ישראל משיתה עליה כל הזמן תפקידים חדשים, כי אנו עושים אותם, אבל לא נותנים לה שום חכה.
אילן גילאון: אף אחד לא מבקש טובה.
אילן גילאון: קודם כל, מבקשים שהמדינה תעמוד בהתחייבויותיה כלפי העיר הזאת, ולא תבזה את עצמה ולא אותנו.
אילן גילאון: לכן, מה שנדרש כאן זה לדעת מתי המכרז הזה יוצא, ולא שום דבר אחר.
סופה לנדבר: צריך שהאוצר סוף-סוף יבטא למה הם לא רוצים שיהיה לנו בית-חולים.
אלי גולדשמידט: הם ישיבו בסוף.
ש' כצנלסון: אני שמעון כצנלסון, ממלא-מקום ראש עיריית אשדוד, ואומר משפטים בודדים.
ש' כצנלסון: צריך לציין כמה עובדות.
ש' כצנלסון: עובדה אחת היא, שהעיר אשדוד היא העיר התשיעית בגודלה במדינת ישראל, ויש בה 175 אלף תושבים.
ש' כצנלסון: לפי הקריטריונים של משרד הבריאות, רק בעיר אשדוד אנו צריכים 700 מיטות.
ש' כצנלסון: אם מחלקים 175 אלף תושבים ב- 2.4 מיטות לאלף תושבים, הרי שאנו צריכים 700 מיטות רק בעיר אשדוד.
ש' כצנלסון: אינני מדבר על אשקלון, רחובות או מקום אחר.
ש' כצנלסון: כל האיזור יחד כולל 240 אלף תושבים, כאשר רק לנו יש 175 אלף תושבים, ובאשקלון, עד כמה שאני יודע, יש 100 אלף תושבים וברחובות יש עוד 80 או 100 אלף תושבים, כך שכבר היום האוכלוסיה היא 400-370 אלף תושבים עם כל הישובים מסביב.
ש' כצנלסון: אנו ביקשנו לעמוד בסטנדרטים של משרד הבריאות, לא ביקשנו שום דבר אחר.
ש' כצנלסון: על כך בג"ץ קבע שיקום בית-חולים באשדוד, ועם זה סיכמנו עם שר הבריאות ועם כל המשרדים האחרים.
ש' כצנלסון: יש לנו בקשה אחת פשוטה.
ש' כצנלסון: כנציג עיריית אשדוד בתוך הוועדה של משרד האוצר, בכל פעם שאני בוועדה, יש לי רק שאלה אחת, ולא שאלתי שום דבר ויעידו כאן על כך: "מה הDEAD LINE-?
ש' כצנלסון: תגידו לנו מתי המכרז יוצא.
ש' כצנלסון: לא רוצה לדעת מה יהיה בתוכו ומה כן ומה - לא.
ש' כצנלסון: אנו רוצים לדעת מתי המכרז יוצא".
ש' כצנלסון: בנוסף, ברצוני להגיד, שאין כאן שום עניין פוליטי - לא של קואליציה ולא של אופוזיציה.
ש' כצנלסון: אני רוצה להודות לך על כך שהייתם באשדוד.
ש' כצנלסון: עשיתי זאת גם לחברי-הכנסת סופה לנדבר ואילן גילאון.
ש' כצנלסון: הודיתי על כך שהם הביאו את הוועדה יחד איתך וברשותך לאשדוד כדי לבדוק אותה.
ש' כצנלסון: תודה על כך שאתם הגעתם לעיר בשביל בית-חולים.
ש' כצנלסון: אני חושב שבבית-חולים אין שום עניין פוליטי.
ש' כצנלסון: זה עניין של כל תושב ופיקוח נפש של כל אחד ואחד.
ש' כצנלסון: כאן אני חוזר לאוצר ואומר: כמו שאין מעורבות של האוצר בשום עניין שמינהל מקרקעי ישראל מוציא מכרז לקרקע ביעודים שונים ומשונים, גם בהקמת מפעל ובהקמת מרכז מסחרי האוצר לא מתערב.
ש' כצנלסון: גם כאן מדינת ישראל מוציאה מכרז.
ש' כצנלסון: כמה שיתנו יותר כסף, כך מדינת ישראל תקבל עבור הקרקע הזאת.
ש' כצנלסון: האדם הפרטי יעשה את החישוב שלו האם כדאי לו להקים או לא.
ש' כצנלסון: לא יכולים להכריחו ולהגיד לו: "אנו לא ניתן שום דבר, ורק תקים לנו בית-חולים ועוד תשלם למדינת ישראל את הכסף עבור הקרקע".
ש' כצנלסון: כמה שתהיה פחות מעורבות של הממשלה, של משרד האוצר, כך יוצא המכרז מהר יותר וכך נוכל לראות את בית-החולים יותר מהר.
ש' כצנלסון: עבדנו שנה וחצי עם משרד שהוא מהטובים בארץ על הקמת המכרזים לבניית בית-חולים.
ש' כצנלסון: עכשיו, אחרי שבעה חודשים, אנו עובדים על אותו מכרז כדי לשפרו ולהוציאו לפועל.
ש' כצנלסון: אני מבקש שלוועדה הזאת משרד האוצר יגיד מתי יוצא מכרז לפועל.
מרינה סולודקין: אני מודה לך, שהזמנת אותי לישיבה הזו.
מרינה סולודקין: מ- 1996 כל נציגי עולי ברית-המועצות בכנסת מטפלים בעניין בית-החולים באשדוד.
מרינה סולודקין: זה לא עניין פוליטי וזה לא ענין עדתי, אבל מבחינת הציבור שלנו נהוג היה בברית-המועצות שאם יש 50 אלף איש בעיר יש בית-חולים.
מרינה סולודקין: אנו לא יכולים להסביר זאת לציבור שלנו, שאומר: הגענו לעולם השלישי, אם בעיר של 200 אלף איש אין בית-חולים וקשישים מתים בדרך ויש התקפי לב ויודעים כמה אנשים מתו בדרך.
מרינה סולודקין: לכן, זה עניין חשוב גם לציבור שלנו.
מרינה סולודקין: בנושא זה כתבתי שני ניירות עמדה לאנשים שקשורים עכשיו לאלה שרוצים לעשות תכנון במדינה: לחיים רמון ולמר קוצ'יק.
מרינה סולודקין: כדי לכתוב את נייר העמדה, הייתי בבית-חולים "ברזילי" ודיברתי הרבה עם תושבי אשדוד.
מרינה סולודקין: זה עניין לאומי.
מרינה סולודקין: בית-החולים "ברזילי" קרוב לקריסת מערכות.
אלי גולדשמידט: אלו עוד פריפריות, עיירות מסביב, משרת בית-החולים "ברזילי"?
מרינה סולודקין: הוא משרת מקומות כמו: גוש קטיף, קרית-גת.
סופה לנדבר: הוא משרת גם את אופקים.
ישראל כץ: הלב הוא אופקים, באר-שבע, נתיבות ושדרות.
סופה לנדבר: המצב בבית-החולים "קפלן" הוא כזה שכאילו מדובר בבית-חולים שהקימו לפני הקמת המדינה.
מרינה סולודקין: לא היו לנו מערכות תכנון.
מרינה סולודקין: אנשי משרד האוצר מעורבים.
מרינה סולודקין: יש מעורבות יתר במהות העניינים.
מרינה סולודקין: אנו רואים כאן התנגדות מאד חריפה של משרד האוצר.
מרינה סולודקין: אני יצאתי מבית-ספר, שאחרי כל ההתנגדויות רואים את האינטרסים.
אלי גולדשמידט: מה הם האינטרסים?
אלי גולדשמידט: מ' סולודקין: אני חושבת, שאנו צריכים לעשות ועדת חקירה למה מפריעים לעיריית אשדוד במשך עשרות שנים להקים אפילו בצורה פרטית את בית-החולים.
אלי גולדשמידט: אני אומרת זאת, כי זה לא עניין אחד.
אלי גולדשמידט: למדתי את הנושא הרבה.
אלי גולדשמידט: מדובר במעורבות יתר בעניין ביטוח לאומי של ניצולי שואה.
אלי גולדשמידט: אתמול מפיו של ממשלה שוב שמענו שתהיה הפחתה בעזרה סוציאלית לניצולי שואה כי הם מקבלים כסף מגרמניה.
סופה לנדבר: היושב-ראש, אנו נפנה אליך.
ישראל כץ: אתמול היתה הצעת חוק.
אלי גולדשמידט: יש את ההצעה של חבר-הכנסת הירשזון, שלא לכלול את זה כמרכיב.
מרינה סולודקין: אבל, שמעת את הדברים.
אלי גולדשמידט: לא שמעתי את התשובה של השר.
מרינה סולודקין: אני אומרת, שיש תכנית שכל שנה אנו מרגישים התנגדות של האוצר.
מרינה סולודקין: אנו, ישראל בעליה, וכל חבריה כאן נכנסנו להסכם קואליציוני לגבי ביטוח הלאומי של ניצולי שואה וניסינו זאת עם גלעד שר.
מרינה סולודקין: אמרנו לו, שאולי בית-חולים באשדוד זה הסכם קואליציוני.
מרינה סולודקין: הוא אמר: "מה פתאום?
מרינה סולודקין: למה?".
מרינה סולודקין: הוא לא מבין למה המפלגה הרוסית "צריכה לחשוב" על תושבי אשדוד.
מרינה סולודקין: אני מאד מבינה את "ישראל ביתנו" שהביאו את האנשים להפגנה, כי זה הציבור שלנו, אבל אני מתלוננת למה לא לקחתם ציבור של חברת-הכנסת סופה לנדבר או שלי.
יורי שטרן: זה אותו ציבור.
סופה לנדבר: חברת-הכנסת סולודקין, זה פופוליזם.
סופה לנדבר: אנו נדבר על זה היום.
סופה לנדבר: תסבירו למה לא עשיתם זאת לפני כמה שנים כאשר היה ביבי נתניהו.
סופה לנדבר: את זה אני רוצה לשמוע.
ש' כצנלסון: אני אומר זאת על השולחן: בגלל שלא היתה ועדת הכספים שרצתה לעזור.
ש' כצנלסון: זה לא נגד.
ש' כצנלסון: זה בעד.
סופה לנדבר: לא היה ראש הממשלה שלכם.
אלי גולדשמידט: רבותי, לא אכפת לי בבדיחות הדעת שייאמרו דברים, אבל עיזבו את הפוליטיקה ונחזור לעניין עצמו.
מרינה סולודקין: זה עניין לאומי ועל-מפלגתי.
מרינה סולודקין: אני חושבת, שבזמן של מלחמה, שהלוואי ולא יהיה, אנו נשלם על כך שאין בית-חולים באשדוד בצורה דראסטית.
מרינה סולודקין: בנוסף, אני רוצה ועדת חקירה בנושא ההתנגדות לבית-חולים.
ישראל כץ: היוזמה של חברי-הכנסת סופה לנדבר ואילן גילאון – אני מודה שככל שאני משתתף בעוד ישיבות אני רואה כמה היא היתה דחופה וברוכה.
ישראל כץ: ההיענות שלך, כיושב-ראש הוועדה, היתה בהחלט במקומה.
ישראל כץ: אומנם הביקור היה כולל, אך הוא נוקט בדבר הכואב ביותר בנושא בית-החולים תרתי משמע.
ישראל כץ: אני שמח, שנענית לבקשה לקיים כאן את הישיבה במהירות.
ישראל כץ: אני גם חושב, שההפגנה היא דבר טוב.
ישראל כץ: לא ידעתי עליה.
ישראל כץ: אומרים שקינאת סופרים תרבה חוכמה, וכולם מוזמנים להפגין נגד הממשלה הזאת ואין בעיה בזה.
אמנון כהן: יש שם גם כמה ש"סניקים.
ישראל כץ: זה שלא שמענו עדיין על ההפגנה סימן שהיא גרועה.
סופה לנדבר: חבר-הכנסת ישראל כץ, אתה יודע שהיום הפרספקטיבה נראית אחרת ומותר להפגין.
ישראל כץ: ביחס להפגנות שקורות כשאנו כאן, כולל מה שהיה בחדר הזה אתמול, זה נראה דבר רגוע מאד.
ישראל כץ: לצערי, כנראה, שכך זה הולך, ודרך אגב מול כל ממשלה, שצריך ללחוץ מאד כדי שבסדר-היום הצפוף נושאים יגיעו לדיון.
ישראל כץ: ברצוני, שוב, להצטרף להערה שאמרתי אתמול ולא התכוונתי שהיא תוביל למהומה ואני מקווה שלא הייתי שותף לזה: איך שר האוצר לא נמצא כאן או מנכ"ל משרד האוצר?
אלי גולדשמידט: הסיבה פרוזאית מאד.
אלי גולדשמידט: אם הוא היה צריך להימצא פה, הוא היה צריך לשבת פה מדי יום.
אלי גולדשמידט: אי אפשר לעשות זאת, כי אז הוא לא היה עובד.
ישראל כץ: לאחר שנתתי את כל הקרדיט ליוזמים האמיתיים, בנושא כינוס הוועדה אני דוקא ביקשתי זאת באותה ישיבה.
ישראל כץ: ביקשתי זאת במודל של אפשרות לקבל החלטות.
ישראל כץ: לקבל דיווח זה טוב, ולמדתי מזה.
אלי גולדשמידט: אנו נקבל החלטה בסוף הישיבה.
ישראל כץ: אני מניח, שאפילו ראש העיר למד מזה, למרות שהוא בקיא, וכולם למדו.
ישראל כץ: אבל, באיזה שהוא אופן הפקידים המוכשרים של משרד הבריאות והאוצר, ואני מניח שחשוב שגם איש המינהל ידווח, לא יכולים לקבוע את המדיניות.
ישראל כץ: הם מסבירים מה הוא החוק ומה הוא הנוהג.